cyanic-selkie/wikianc huggingface dataset:
মাইটোসিস
ইন্টারফেজ
মাইটোটিক পর্যায় তুলনামূলকভাবে কোষচক্রের একটি স্বল্প সময় ধরে সংঘটিত হয়। কোষচক্রের বেশিরভাগ সময় ধরে থাকে ইন্টারফেজ দশা, যেখানে কোষ বিভাজিত হওয়ার জন্য নিজেকে প্রস্তুত করে। ইন্টারফেজ আবার তিনটি দশায় বিভক্ত: G1দশা (প্রথম বিরতি), S দশা (সংশ্লেষণ), এবং G2দশা (দ্বিতীয় বিরতি। ইন্টারফেজের তিনটি দশার প্রত্যেকটি চলার সময় কোষ প্রোটিন এবং সাইটোপ্লাজমিক অঙ্গাণু তৈরির মাধ্যমে বেড়ে উঠে। তবে কেবল S দশায় ক্রোমোজোম অনুলিপিত হয়। এভাবেই, একটি কোষ বেড়ে উঠে (G1), ক্রোমোজোম অনুলিপন করার সাথে সাথে বাড়তে থাকে (S), আরো বৃদ্ধি পায় ও মাইটোসিসের জন্য প্রস্তুত হয় (G2), এবং অবশেষে কোষচক্রের পুনরাবৃত্তির আগে বিভাজিত হয়(M)। কোষচক্রের এ সকল দশা সাইক্লিন, সাইক্লিন-নির্ভর কাইনেজ এবং অন্যান্য কোষচক্র প্রোটিন দ্বারা সম্পূর্ণভাবে নিয়ন্ত্রিত হয়। এ দশাগুলো যথাযথভাবে একটির পর আরেকটি সম্পন্ন হয়। বেশ কিছু কোষচক্র চেকপয়েন্ট কোষকে এক দশা থেকে আরেক দশায় যাওয়ার জন্য সংকেত প্রদান করে। কোষ অস্থায়ী বা স্থায়ীভাবে কোষচক্র ত্যাগ করে G0দশায় প্রবেশ করে বিভাজন বন্ধ করে দিতে পারে। এ ঘটনা তখনই ঘটে যখন কোষের আধিক্য সৃষ্টি হয় অথবা কোষটি জীবদেহের কোনো কার্য সম্পাদনের জন্য বিশেষায়িত হয়ে যায়, যেমন-মানবদেহের হৃদপেশির কোষ এবং নিউরন। কিছু G0 কোষ পুনরায় কোষচক্রে প্রবেশ করতে পারে।
ডিএনএ দ্বিসূত্রক কাঠামো ভাঙ্গা অবস্থায় থাকলে তা ইন্টারফেজ দশায় দুটি গুরুত্বপূর্ণ প্রক্রিয়ায় মেরামত হয়ে যায়। প্রথম প্রক্রিয়াটি হল- নন-হোমোলোগাস এন্ড জয়েনিং (এনএইচইজে) ডিএনএ এর দুটি ভাঙ্গা প্রান্ত ইন্টারফেজের G1, S এবং G2 দশায় জোড়া লাগিয়ে দিতে পারে। দ্বিতীয় প্রক্রিয়াটি হল-হোমোলোগাস রিকম্বিন্যাশনাল রিপেয়ার (এইচআরআর), যা ডিএনএ দ্বিসূত্রক কাঠামো মেরামতের কাজ আরো ভালোভাবে সম্পন্ন করতে পারে। এইচআরআর ইন্টারফেজের S ও G2 দশায় সক্রিয় হয়, যখন হয় ডিএনএ অনুলিপন আংশিক সম্পন্ন থাকে, অথবা পুরোপুরি সম্পন্ন হয়। কেননা এইচআরআর এর কার্যকারিতার জন্য দুটি সংলগ্ন ক্রোমাটিড (হোমোলোগ) দরকার হয়।
ইন্টারফেজ কোষকে মাইটোসিস বিভাজনের জন্য প্রস্তুত করে। এই দশাই নির্ধারণ করে মাইটোটিক বিভাজন হবে না কি হবে না। ডিএনএ ক্ষতিগ্রস্ত থাকলে অথবা কোষ গুরুত্বপূর্ণ কোনো দশা অপূর্ণ রাখলে ইন্টারফেজ দশা কোষের বিভাজন বন্ধ করে দেয়। ইন্টারফেজ দশাই মাইটোসিস বিভাজনের সাফল্য নির্ধারণ করে। এর কল্যাণেই ক্ষতিগ্রস্ত কোষের পরিমাণকমে যায়  ও ক্যান্সার সৃষ্টিকারী কোষের উৎপাদন বন্ধ হয়ে যায়। অত্যন্ত গুরুত্বপূর্ণ এ দশার ইন্টারফেজ প্রোটিন কোনো ভুল করলে ক্যান্সার সৃষ্টিকারী কোষ উৎপন্ন হতে পারে। উপরের দশাগুলোর কার্যপদ্ধতি আরো ভালো করে বোঝার জন্য এখনো অনেক গবেষণা চলছে।
প্রাকপ্রোফেজ (উদ্ভিদকোষ
উদ্ভিদকোষে প্রোফেজ পর্যায়ের আগে প্রাকপ্রোফেজ পর্যায় সংঘটিত হয়। অত্যধিক সংখ্যক কোষগহবর সমৃদ্ধ উদ্ভিদকোষে মাইটোসিস শুরু জন্য নিউক্লিয়াসকে কোষের কেন্দ্রে গমন করতে হয়। এসব কোষে ফ্র্যাগমোজোম নামক সাইটোপ্লাজমের অনুপ্রস্থ চাদর সৃষ্টি হয়, ফলে কোষটিকে দুইভাগে ভাগ করার জন্য উপযুক্ত বিভাজন তল সৃষ্টি হয়। ফ্র্যাগমোজোম তৈরি ছাড়াও প্রাকপ্রোফেজ পর্যায়ে মাইক্রোটিউবিউলস এবং অ্যাকটিন তন্তুর বলয়ের (একে প্রাকপ্রোফেজ ব্যান্ডও বলা হয়) সৃষ্টি হয়। কোষঝিল্লির নিচে যে স্থানে ভবিষ্যতে মাইটোটিক স্পিন্ডলযন্ত্র সৃষ্টি হবে, তার নিরক্ষীয় তলের চারদিকে এ বলয় সৃষ্টি হয়। কোষটি কোন স্থানে বিভক্ত হবে তা প্রাকপ্রোফেজ ব্যান্ড নির্ধারণ করে। উচ্চশ্রেণির উদ্ভিদ, যেমন সপুষ্পক উদ্ভিদে সেন্ট্রিওল না থাকায় এদের মাইক্রোটিউবিউল নিউক্লিয়াসের পৃষ্ঠে স্পিন্ডল সৃষ্টি করে। নিউক্লিয়ার ঝিল্লি ভেঙ্গে যাওয়ার পর ক্রোমোজোম স্পিন্ডলগুলোতে সজ্জিত হয়। প্রোমেটাফেজ পর্যায়ে স্পিন্ডল সৃষ্টি এবং নিউক্লিয়ার ঝিল্লি অবলুপ্ত হওয়ার সময় প্রাকপ্রোফেজ ব্যান্ড বিলুপ্ত হয়ে যায়।
প্রোফেজ
ইন্টারফেজের G2দশার পরে প্রোফেজ দশা শুরু হয়। প্রোফেজ দশায় ক্রোমোজোম ঘনীভূত হওয়া ও মাইটোটিক স্পিন্ডল সৃষ্টির সূচনার মাধ্যমে কোষ বিভাজিত হওয়ার প্রস্তুতি গ্রহণ করে। ইন্টারফেজ দশায় নিউক্লিয়াসের জিনগত বস্তু শিথিলভাবে মোড়ানো ক্রোমাটিন ধারণ করে। প্রোফেজের প্রারম্ভিক পর্যায়ে ক্রোমাটিন তন্তু ঘনীভূত হয়ে স্বতন্ত্র ক্রোমোজোমে পরিণত হয়। এসময় ক্রোমোজোমগুলো সাধারণ অণুবীক্ষণ যন্ত্রের উচ্চ বিবর্ধনের মাধ্যমে দেখা যায়। এ পর্যায় ক্রোমোজোমগুলোকে লম্বা, সরু ও সুতার মত দেখা যায়। প্রতিটি ক্রোমোজোমের দুটি করে ক্রোমাটিড থাকে। ক্রোমাটিডগুলো সেন্ট্রোমিয়ারে যুক্ত থাকে। (সূর্য)
প্রোফেজ পর্যায়ে জিন প্রতিলিপন বন্ধ হয়ে যায় এবং অ্যানাফেজ দশার শেষ পর্যায় থেকে G1দশা ব্যতীত এ প্রক্রিয়া আর শুরু হয় না।  প্রোফেজের প্রথম দিকে নিউক্লিওলাসের বিলুপ্তি ঘটে
প্রাণীকোষের নিউক্লিয়াসের নিকটে প্রোটিনের শিথিল স্তুপ একজোড়া সেন্ট্রিওল দ্বারা বেষ্টিত হয়ে সেন্ট্রোজোম নামক অঙ্গাণু সৃষ্টি করে। সেন্ট্রোজোম কোষের মাইক্রোটিউবিউলের সমন্বয়সাধনকারী কেন্দ্র হিসেবে কাজ করে। মাইটোসিস শুরু হওয়ার পূর্বেই কোষে থাকা একটি সেন্ট্রোজোম বিভক্ত হয়ে একজোড়া সেন্ট্রোজোম তৈরি করে। সেন্ট্রোজোমদ্বয় টিউবিউলিনের পলিমার তৈরির মাধ্যমে মাইক্রোটিউবিউল স্পিন্ডলযন্ত্র সৃষ্টি করে। মটর প্রোটিন এসব মাইক্রোটিউবিউল দিয়ে সেন্ট্রোজোমকে ধাক্কা দিয়ে কোষের বিপরীত প্রান্তে সরিয়ে দেয়। যদিও সেন্ট্রোজোম মাইক্রোটিউবিউল সংগঠনে সাহায্য করে, তবে স্পিন্ডল যন্ত্র সৃষ্টির জন্য সেন্ট্রোজোম প্রয়োজনীয় নয়। কেননা উদ্ভিদকোষে সেন্ট্রোজোম অনুপস্থিত এবং প্রাণীকোষের মাইটোসিসের জন্যেও এটি অত্যাবশ্যক নয়।
প্রোমেটাফেজ
প্রাণীকোষের প্রোমেটাফেজের শুরুতে নিউক্লিয়ার ল্যামিন প্রোটিনের ফসফোরাইলেশনের ফলে নিউক্লিয়ার ঝিল্লি ভেঙ্গে ছোট ছোট থলিতে পরিণত হয়। ফলে মাইক্রোটিউবিউল নিউক্লিয়াসের ভেতরের স্থানে গমন করে। এই ঘটনাটিকে মুক্ত মাইটোসিস বলে এবং এটি বেশ কিছু বহুকোষী জীবে দেখা যায়। ফানজাই এবং প্রোটিস্টা রাজ্যের কিছু জীব, যেমন শৈবাল বা ট্রাইকোমোনাডে বদ্ধ মাইটোসিস দেখা যায়। বদ্ধ মাইটোসিসে নিউক্লিয়াসের ভেতরে স্পিন্ডল সৃষ্টি হয় অথবা নিউক্লিয়ার ঝিল্লিকে অক্ষত রেখেই মাইক্রোটিউবিউল নিউক্লিয়াসের অভ্যন্তরে প্রবেশ করে।
প্রোমেটাফেজের শেষের দিকে কাইনেটোকোর মাইক্রোটিউবিউল ক্রোমোজোমাল কাইনেটোকোরকে খুঁজে তার সাথে সংযুক্ত হয়। কাইনেটোকোর হচ্ছে এক দরনের প্রোটিন জাতীয় পদার্থ যা মাইক্রোটিউবিউলের বন্ধন স্থাপন করে। প্রোফেজের শেষ পর্যায়ে ক্রোমোজোমের সেন্ট্রোমিয়ারে কাইনেটোকোর তৈরি হয়। কিছু সংখ্যল পোলার মাইক্রোটিউবিউল তার বিপরীত সেন্ট্রোজোমের অনুবন্ধী পোলার মাইক্রোটিউবিউলের সাথে যুক্ত হয়ে মাইটোটিক স্পিন্ডল সৃষ্টি করে। যদিও কাইনেটোকোরের গঠন ও কার্যক্রম সম্পর্কে সম্পূর্ণভাবে জানা যায় নি, তবে জানা গেছে যে কাইনেটোকোর কয়েক ধরনের আণবিক মটর প্রোটিন ধারণ করে। যখন মাইক্রোটিউবিউল কাইনেটোকোরের সাথে সংযুক্ত হয়, তখন মটর সক্রিয় হয় এবং এটিপি থেকে প্রাপ্ত শক্তি ব্যবহার করে উদ্ভূত সেন্ট্রোজোমের দিকে নালিকা অগ্রসর হয়। মাইক্রোটিউবিলের পলিমারকরণ ও ভাঙ্গন এবং মটর প্রোটিনের কার্যক্রমের ফলে ক্রোমোজোমের দুটি ক্রোমাটিডকে পৃথক করার জন্য প্রয়োজনীয় টান বল উৎপন্ন হয়।
মেটাফেজ
প্রোমেটাফেজ পর্যায়ে সকল মাইক্রোটিউবিউল কাইনেটোকোরের সাথে সংযুক্ত হওয়ার পর সেন্ট্রোজোমদ্বয় ক্রোমোজোমগুলো পরস্পর বিপরীত মেরুর দিকে টানতে থাকে। এ টানের ফলে সৃষ্ট বলের কারণে ক্রোমোজোম মেটাফেজ প্লেট তথা বিষুবীয় তলে পৌঁছায়। বিষুবীয় তল হচ্ছে দুটি সেন্ট্রোজোমের মধ্যে (প্রায় কোষের মধ্যরেখায়) কল্পিত একটি রেখা। মাইটোসিসের শেষে ক্রোমোজোমের সমান বিন্যাসের জন্য মেটাফেজ চেকপয়েন্ট কাইনেটোকোরের সাথে মাইটোটিক স্পিন্ডলের সঠিক সংযুক্তি নিশ্চিত করে। মেটাফেজ চেকপয়েন্ট বিষুবীয় অঞ্চলে ক্রোমোজোমের বিন্যাসও নিশ্চিত করে থাকে। কোষ মেটাফেজ চেকপয়েন্ট সঠিকভাবে অতিক্রম করতে পারলে অ্যানাফেজ পর্যায় শুরু হয়।
অ্যানাফেজ
অ্যানাফেজ A পর্যায়ে সিস্টার ক্রোমাটিডগুলোকে যুক্তকারী কোহেসিন প্রোটিনে ফাটল ধরে এবং ঘটনাক্রমে দুটি অভিন্ন অপত্য ক্রোমোজোম সৃষ্টি হয়। কাইনেটোকোর মাইক্রোটিউবিউল সংকুচিত হয়ে নতুন অপত্য ক্রোমোজোমগুলোকে কোষের বিপরীত দুই প্রান্তে টানে। অ্যানাফেজ B পর্যায়ে পোলার মাইক্রোটিউবিউল একে অপরের বিরুদ্ধে বল প্রয়োগ করলে কোষ দৈর্ঘ্যে বৃদ্ধি পায়। অ্যানাফেজের শেষ পর্যায়ে ক্রোমোজোমগুলো সর্বোচ্চে পরিমাণে ঘনীভূত হয়ে ক্রোমোজোম বিভক্তিকরণ প্রক্রিয়া এবং নিউক্লিয়াসের পুনর্গঠনকে ত্বরান্বিত করে। বেশিরভাগ প্রাণীকোষে অ্যানাফেজ B এর পূর্বে অ্যানাফেজ A সংঘটিত হয়। কিন্তু ভার্টিব্রাটা উপপর্বের কিছু প্রাণীদের ক্ষেত্রে ঠিক উল্টো ব্যাপার দেখা যায়।
টেলোফেজ
টেলোফেজ (ব্যুৎপত্তি গ্রিক শব্দ τελος যার অর্থ "শেষ") হল এমন একটি পর্যায়, যেখানে প্রোফেজ ও প্রোমেটাফেজের বিপরীত ঘটনাগুলো ঘটে। টেলোফেজ পর্যায়ে পোলার মাইক্রোটিউবিউল দৈর্ঘ্যে বৃদ্ধি পেয়ে কোষকে আরো সম্প্রসারিত করতে থাকে। নিউক্লিয়ার ঝিল্লি ভেঙ্গে গেলে মাতৃকোষের পুরনো নিউক্লিয়ার ঝিল্লির ভেসিকল ব্যবহার করে সৃষ্ট নতুন নিউক্লিয়ার ঝিল্লির আবির্ভাব ঘটে। প্রত্যেক সেট অপত্য ক্রোমোজোমের চারদিকে নতুন ঝিল্লি তৈরি হয় (তবে সেন্ট্রোজোমগুলো ঝিল্লিবদ্ধ হয় না) এবং নিউক্লিওলাসের পুনঃআবির্ভাব ঘটে। নতুন নিউক্লিয়ার ঝিল্লি দ্বারা আবদ্ধ দুই সেট ক্রোমোজোম বিশ্রাম নিতে শুরু করে এবং জলযোজনের মাধ্যমে ঘনত্ব কমাতে থাকে। এভাবেই মাইটোসিস প্রক্রিয়ার সমাপ্তি ঘটে। প্রত্যেক অপত্য নিউক্লিয়াস এক সেট করে সমবৈশিষ্ট্যসম্পন্ন ক্রোমোজোম ধারণ করে। প্রজাতিভেদে পরবর্তীতে কোষ বিভাজন হতেও পারে, আবার নাও হতে পারে।
সাইটোকাইনেসিস
সাইটোকাইনেসিস মাইটোসিসের কোন পর্যায় নয়। বরং এটি কোষ বিভাজন সম্পন্ন করার জন্য আলাদা একটি প্রয়োজনীয় পর্যায়। প্রাণীকোষে সংকোচনশীল বলয়যুক্ত একটি ক্লিভেজ খাঁজ সৃষ্টি হয়। মেটাফেজ প্লেট সৃষ্টির স্থানে এ খাঁজটি সবদিক দিয়ে সমান হয়ে নিউক্লিয়াসদুটিকে আলাদা করে ফেলে। প্রাণী এবং উদ্ভিদ উভয় জীবের কোষ বিভাজনের সময় গলগি বস্তু থেকে ভেসিকল মাইক্রোটিউবিউলের সাহায্যে কোষের মাঝখানে আসে। উদ্ভিদকোষের ক্ষেত্রে ভেসিকলগুলো ফ্র্যাগমোপ্লাস্টের কেন্দ্রে কোষপ্লেট গঠন করে এবং পর্যায়ক্রমে কোষপ্রাচীর গঠন করার মাধ্যমে নিউক্লিয়াস দুটিকে পৃথক করে ফেলে। ফ্র্যাগমোপ্লাস্ট হচ্ছে উন্নত উদ্ভিদকোষে বিদ্যমান এক ধরনের মাইক্রোটিউবিউল গঠন। কিছু সবুজ শৈবালে সাইটোকাইনেসিসের সময় ফাইকোপ্লাস্ট নামক মাইক্রোটিউবিউল বিন্যাস ব্যবহৃত হয়। প্রতিটি অপত্যকোষে মাতৃকোষের জিনোমের একটি সম্পূর্ণ অনুলিপি থাকে। সাইটোকাইনেসিসের সমাপ্তির মাধ্যমেই এম-ফেজের সমাপ্তি ঘটে।
অনেক কোষে মাইটোসিস ও সাইটোকাইনেসিস আলাদাভাবে সম্পন্ন হয়। ফলে একটি কোষে একাধিন নিউক্লিয়াস সৃষ্টি হয়। বেশিরভাগ সময় ফানজাই পর্বের জীব (ছত্রাক), স্লাইম মোল্ড (প্রোটিস্টা রাজ্যের জীববিশেষ) এবং সিনোসাইটিক শৈবালে এ ঘটনা ঘটতে দেখা যায়। তবে আরো বিভিন্ন জীবে এ ধরনের গঠন সৃষ্টি হতে দেখা যায়। এমনকি বিভিন্ন প্রাণীতে সাইটোকাইনেসিস এবং মাইটোসিস স্বাধীনভাবে ঘটতে দেখা যায়, যেমন- Drosophila melanogaster (ফলের মাছি) এর ভ্রূণের বিভিন্ন দশায়।
কার্যপদ্ধতি
মাইটোসিসের কার্যপদ্ধতি অথবা গুরুত্ব ক্রোমোজোমাল সেটের রক্ষণাবেক্ষণের উপর নির্ভর করে। মাইটোসিসের মাধ্যমে সৃষ্ট প্রতিটি কোষ মাতৃকোষের গঠনবিশিষ্ট সমান সংখ্যক ক্রোমোজোম লাভ করে।
নিচের ঘটনাগুলোর সময় মাইটোসিস সংঘটিত হয়।
মাইটোসিসের প্রকারভেদ
সকল প্রকৃতকোষী জীবে মাইটোসিস প্রক্রিয়া একইভাবে সংঘটিত হয়। কিন্তু পুঙ্খানুপুঙ্খভাবে বিচার করলে প্রধানত তিনভাবে মাইটোসিসের শ্রেণিবিভাগ করা যায়। নিউক্লিয়ার ঝিল্লির ভাঙ্গনের উপর ভিত্তি করে মাইটোসিসকে "মুক্ত" ও "বদ্ধ" এই দুই ভাগে ভাগ করা যায়। আর নিউক্লিয়াসের আংশিক ভাঙ্গনের মাধ্যমে আরেক ধরনের মাইটোসিস ঘটে, যাকে বলা হয় "অর্ধমুক্ত" মাইটোসিস। মেটাফেজ পর্যায়ে স্পিন্ডল যন্ত্রের প্রতিসাম্যতার উপর ভিত্তি করেও মাইটোসিসের প্রকারভেদ রয়েছে। অক্ষীয়ভাবে প্রতিসম (কেন্দ্রীভূত) আকৃতির স্পিন্ডল যন্ত্র সৃষ্টি হলে, এ প্রক্রিয়াকে "অর্থোমাইটোসিস" বলে। "প্লিউরোমাইটোসিস" প্রক্রিয়ায় খাপছাড়া স্পিন্ডল যন্ত্র দ্বিপার্শ্বীয় প্রতিসমভাবে বিন্যস্ত থাকে। আবার কেন্দ্রীয় স্পিন্ডলের অবস্থানের উপর ভিত্তি করে বদ্ধ প্লিউরোমাইটোসিসকে দুই ভাগে ভাগ করা যায়ঃ "বহিঃনিউক্লিয়" (স্পিন্ডল সাইটোপ্লাজমে অবস্থান করে) এবং "অন্তঃনিউক্লিয়" (নিউক্লিয়াসে স্পিন্ডল অবস্থান করে)।
ব্যাকটেরিয়া ও আর্কিব্যাকটেরিয়ার নিউক্লিয়াস না থাকায় নিউক্লিয়াসের বিভাজন কেবল প্রকৃতকোষী জীবের দেহকোষে ঘটে থাকে। ব্যাকটেরিয়া ও আর্কিব্যাকটেরিয়া রাজ্যের জীব্দের কোষ ভিন্ন পদ্ধতিতে বিভাজিত হয়। প্রকৃতকোষী অধিরাজ্যগুলোর জীবদেহে মুক্ত মাইটোসিস, আবার কখনোবা বদ্ধ মাইটোসিস দেখা যায়। তবে এক্সক্যাভাটা অধিরাজ্যের জীবদেহে বিশেষ ধরনের বদ্ধ মাইটোসিস দেখা যায়। নিম্নে প্রকৃতকোষী জীবদেহে মাইটোসিসের বৈচিত্র্য দেখানো হল।
ত্রুটি এবং অন্যান্য প্রকরণ
মাইটোসিস পর্যায় চলাকালে বিভিন্ন ত্রুটি হতে পারে, বিশেষ করে মানবদেহের ভ্রূণীয় বিকাশের সময় এমন ত্রুটি দেখা যায়। মাইটোসিসের প্রত্যেক ধাপে চেকপয়েন্ট থাকে, যা মাইটোসিসের স্বাভাবিক ফলাফল নিশ্চিতকরণে কাজ করে থাকে। তবে মাঝে মাঝেই বা বিরলক্ষেত্রে প্রক্রিয়াটিতে ভুল হতে দেখা যায়। মাইটোটিক ত্রুটি অ্যানিউপ্লয়েড কোষ সৃষ্টি করতে পারে, যেখানে স্বাভাবিকের চেয়ে অনেক বেশি বা অনেক কম ক্রোমোজোম দেখা যায়। এটি ক্যান্সারের একটি লক্ষণ। নব মানবভ্রূণ, ক্যান্সার কোষ, সংক্রামিত বা বিষাক্ত কোষ অস্বাভাবিকভাবে বিভাজিত হয়ে (ত্রিমেরু বা বহুমেরুবিশিষ্ট মাইটোসিস) তিন বা ততোধিক অপত্যকোষে পরিণত হয়। এর ফলে পরিপূরক ক্রোমোজোমে বিভিন্ন ত্রুটি দেখা দিতে পারে।
ননডিসজাংশান নামক জটিলতায় অ্যানাফেজ পর্যায়ে সিস্টার ক্রোমাটিড সঠিকভাবে বিভাজিত হতে পারে না। ননডিসজাংশানে আক্রান্ত মাতৃকোষ থেকে একটি অপত্যকোষ দুইটি সিস্টার ক্রোমাটিড লাভ করে এবং অন্য অপত্যকোষটি কোনো ক্রোমোজোম লাভ করে না। ফলে প্রথম কোষটি ক্রোমোজোমের তিনটি অনুলিপি লাভ করে, এ অস্বাভাবিক অবস্থাকে বলে ট্রাইজোমি। দ্বিতীয় কোষটি ক্রোমোজোমের কেবল একটি অনুলিপি লাভ করে, যাকে মনোজোমি বলে। অনেক সময় ননডিসজাংশান ঘটলে, কোষের সাইটোকাইনেসিস সম্পন্ন হতে পারে না এবং একটি কোষেই দুইটি অপত্য নিউক্লিয়াস থেকে যায়। এ কোষটিকে "বাইনিউক্লিয়াটেড" কোষ বলে।
অ্যানাফেজ পর্যায়ে একটি ক্রোমাটিডের আন্দোলন বাধাপ্রাপ্ত হলে অ্যানাফেজ বিলম্বন নামক জটিলতার সৃষ্টি হয়। মাইটোটিক স্পিন্ডলের সাথে ক্রোমোজোম সঠিকভাবে সংযুক্ত না হলে এ ত্রুটি হতে পারে। বাধাপ্রাপ্ত ক্রোমাটিডটি উভয় নিউক্লিয়াস থেকে হারিয়ে যায়। ফলশ্রুতিতে, একটি অপত্যকোষ একটি ক্রোমোজোম হারিয়ে মনোজোমিক হয়ে যাবে।
ক্রোমোজোম অনুলিপিত হওয়ার পর কোষ বিভাজিত না হলে অন্তঃঅনুলিপন নামক ত্রুটির সৃষ্টি হয়। এর ফলে পলিপ্লয়েড কোষ সৃষ্টি হয় অথবা, ক্রোমোজোম বারবার অনুলিপিত হতে থাকলে পলিটিন ক্রোমোজোম সৃষ্টি হয়। অনেক প্রজাতিতে অন্তঃঅনুলিপন ঘটে থাকে এবং অনেক প্রাণীর বিকাশে এটি একটি স্বাভাবিক প্রক্রিয়া। অন্তঃমাইটোসিস হচ্ছে অন্তঃঅনুলিপনের একটি প্রকরণ। এ ধরনের ত্রুটিতে কোষ S দশায় ক্রোমোজোম অনুলিপিত করে এবং মাইটোসিস পর্যায়ে প্রবেশ করে। কিন্তু কোষ তার চক্র সম্পূর্ণ না করেই অকালে মাইটোসিস বন্ধ করে দেয়। দুইটি অপত্য নিউক্লিয়াসে বিভক্ত হওয়ার পরিবর্তে অনুলিপিত ক্রোমোজোমগুলো প্রকৃত নিউক্লিয়াসটির ভেতরেই অবস্থান করে। এরপর এ কোষগুলো G1 এবং S পর্যায়ে প্রবেশ করে এবং পুনরায় তাদের ক্রোমোজোমকে অনুলিপিত করে। এ ঘটনাটি অনেকবার ঘটতে পারে। প্রত্যেকবার অন্তঃমাইটোসিস ও অনুলিপনের ফলে ক্রোমোজোমের সংখ্যা বাড়তে থাকে। অণুচক্রিকা সৃষ্টিকারী মেগাক্যারিওসাইট কোষ বিভাজনের সময় অন্তঃমাইটোসিস প্রক্রিয়ার মধ্য দিয়ে যায়।
সিলিয়েট এবং প্রাণীর অমরার টিস্যুতে অ্যামাইটোসিস প্রক্রিয়ার ফলে মাতৃকোষের অ্যালিলের যথেচ্ছ বণ্টন ঘটে।
সাইটোকাইনেসিস ব্যতীত ক্যারিওকাইনেসিস ঘটলে সিনোসাইট নামক বহুনিউক্লিয়াসবিশিষ্ট কোষের সৃষ্টি হয়।
রোগ নির্ণয়ে ভূমিকা
হিস্টোপ্যাথোলজিতে মাইটোসিস বিভাজনের হার বিভিন্ন টিস্যুর নমুনা যাচাই এবং টিউমারের ভয়াবহতা নির্ণয়ের একটি গুরুত্বপূর্ণ মাপকাঠি। যেমন, স্তনের ক্যান্সের নির্ণয়ের জন্য একটি নির্দিষ্ট সময় ব্যবধানে মাইটোসিস সংঘটিত হওয়ার নির্দিষ্ট হার রয়েছে। উচ্চ মাইটোটিক কার্যসম্পন্ন এলাকাগুলোতেই মাইটোসিসের সংখ্যা পরিমাপ করতে হয়। উচ্চ মাইটোটিক কার্যাবলিসম্পন্ন টিউমারে এ ধরনের এলাকাগুলো বাহ্যিক দৃষ্টিতে শনাক্ত করা কঠিন। মাইটোসিসের অস্বাভাবিক রূপ শনাক্ত করার মাধ্যমে রোগ নির্ণয় করা যেতে পারে। যেমন, বিলম্বিত ধরনের মাইটোসিস (মাইটোটিক অঞ্চলে ঘনীভূত ক্রোমাটিন সংযুক্ত হয় না) হিউম্যান প্যাপিলোমা ভাইরাস সংক্রান্ত জরায়ুমুখের ক্যান্সারের লক্ষণ প্রকাশ করে।
কোষ গোলীয়করণ
প্রাণীকোষের মাইটোসিসের সময় কোষটি প্রায় গোলাকৃতি ধারণ করে।  এপিথেলিয়াম এবং এপিডার্মিসে মাইটোটিক স্পিন্ডলের সঠিক বিন্যাস ও অপত্যকোষের সঠিক অবস্থানের সাথে কার্যকরী কোষচক্র পারষ্পরিক সম্পর্কযুক্ত।    গবেষকরা আবিষ্কার করেছেন যে, কোষ অতিমাত্রায় গোলাকৃতি ধারণ করলে স্পিন্ডল যন্ত্রের ত্রুটি, মেরু বিভক্ত হয়ে যাওয়া, ক্রোমোজোম ও স্পিন্ডলের সংযুক্তি ব্যর্থ হওয়ার মত সমস্যা দেখা যায়। এইজন্য মনে করা হয় যে, মাইটোটিক কোষ গোলীয়করণ মাইটোসিস সঠিকভাবে সংঘটিত হওয়ার পেছনে গুরুত্বপূর্ণ ভূমিকা পালন করে।
F-অ্যাক্টিন এবং মায়োসিন (অ্যাক্টোমায়োসিন) সংকুচিত হয়ে একজাতীয় কোষীয় বহিঃত্বকে পরিণত হয়ে গোলীয়করণের জন্য প্রয়োজনীয় শক্তি যোগান দেয়। এর ফলে ১) কোষের পরিধিকে শক্ত হয় এবং  and ২) অন্তঃকোষীয় হাইড্রোস্ট্যাটিক চাপ বৃদ্ধি পায়। (ইন্টারফেজের চেয়ে প্রায় ১০ গুণ পর্যন্ত বেশি) বিশেষ করে বদ্ধ অবস্থায় অন্তঃকোষীয় চাপের সৃষ্টি প্রক্রিয়াটি জটিল, কেননা এ ধরনের ঘটনায় গোলীয়করণের জন্য পার্শ্ববর্তী কোষ এবং/অথবা বহিঃকোষীয় মাতৃকার বিরুদ্ধে বাহ্যিক বল সৃষ্টি করতে হয়। চাপের সৃষ্টি ফরমিনের পরোক্ষ F-অ্যাক্টিন নিউক্লিয়েশন এবং আরএইচও কাইনেজ-পরোক্ষ (ROCK) মায়োসিন ২ এর সংকোচনের উপর নির্ভরশীল।   উভয়েই Cdk1 এর কার্যকরীতায় সংকেত প্রদানকারী RhoA এবং ECT2 এর মাধ্যমে প্রবাহিত হয়।   মাইটোসিসে গুরুত্বের জন্য মাইটোটিক অ্যাক্টোমায়োসিন বহিঃত্বক নিয়ে ব্যাপক গবেষণা করা হয়।
বিবর্তন
প্রকৃতকোষী মাইটোসিসের প্রধান আণবিক উপাদানগুলোর সাথে আদিকোষীয় অণুর অনেক সাদৃশ্য রয়েছে (যেমন, অ্যাক্টিন, টিউবিউলিন)। সার্বজনীন প্রকৃতকোষী বৈশিষ্ট্য হওয়া সত্ত্বেও মাইটোসিস প্রক্রিয়ার উৎপত্তির মূল আদিকোষে। যেহেতু মায়োসিস মাইটোসিস অপেক্ষা জটিল প্রক্রিয়া, তাই সম্ভবত মাইটোসিসের পর মায়োসিস প্রক্রিয়ার উদ্ভব হয়েছে। মায়োসিসের মাধ্যমে যৌন জনন প্রক্রিয়া প্রকৃতকোষীদের একটি মৌলিক বৈশিষ্ট্য। আদিকোষ থেকে বিবর্তনের মাধ্যমে আলাদাভাবে মাইটোসিস ও মায়োসিস প্রক্রিয়ার উদ্ভব হয়ে থাকতে পারে।
ব্যাকটেরিয়ার দ্বিবিভাজনের সময় ডিএনএ অনুলিপনের পর দুটি বৃত্তাকার ক্রোমোজোম কোষঝিল্লির বিশেষ অঞ্চলে সংযুক্ত হয়। অন্যদিকে প্রকৃতকোষে সূত্রাকার ক্রোমোজোম স্পিন্ডলের মাইক্রোটিউবিউলের কাইনেটোকোরে সংযুক্ত হয়। মাইটোসিসের মধ্যে বদ্ধ অন্তঃনিউক্লিয় প্লিউরোমাইটোসিস সর্বাপেক্ষা প্রাচীন। কেননা এর সাথে ব্যাকটেরিয়ার বিভাজনের সর্বাধিক মিল পাওয়া যায়।
চিত্রশালা
প্রতিপ্রভ অ্যান্টিবডি এবং রঙ দিয়ে রঞ্জিত করার মাধ্যমে আণুবীক্ষণিকভাবে মাইটোটিক কোষ পর্যবেক্ষণ করা সম্ভব।
আবুল হাসনাত মোহাম্মদ খায়রুল বাশার
কর্মজীবন
বাশার ২০১৫ সালে বাংলাদেশ বর্ডার গার্ডের অতিরিক্ত মহাপরিচালক ছিলেন। তিনি মহাপরিচালক জেনারেল আজিজ আহমেদের অধীনে দায়িত্ব পালন করেন। "অল দ্য প্রাইম মিনিস্টারস মেন " শিরোনামে আল-জাজিরার ২০২১ সালের তদন্ত অনুসারে, বাশার তার প্রাক্তন কমান্ডার জেনারেল আজিজ আহমেদকে তার পলাতক ভাই হারিস আহমেদের পরিচয়পত্র জাল করতে সাহায্য করেছিলেন। বাংলাদেশ সরকার তা অস্বীকার করেছে।
বাশার ন্যাশনাল ডিফেন্স কলেজের সিনিয়র ডিরেক্টিং স্টাফ (আর্মি-৩) ছিলেন।
ন্যাশনাল সেন্টার ফর সুপারকম্পিউটিং এপ্লিকেশন্স
right|thumb|220px|এনসিএসএ ভবন।
ন্যাশনাল সেন্টার ফর সুপারকম্পিউটিং এপ্লিকেশন্স সংক্ষেপে এনসিএসএ (National Center for Supercomputing Applications (NCSA)) মার্কিন যুক্তরাষ্ট্রের একটি গবেষণাকেন্দ্র। ইউনিভার্সিটি অফ ইলিনয় এট আর্বানা-শ্যাম্পেইন এ অবস্থিত এই গবেষণাকেন্দ্রে সুপারকম্পিউটারের ব্যবহারিক প্রয়োগ ছাড়াও কম্পিউটার বিজ্ঞানের বিভিন্ন বিষয়ে মৌলিক গবেষণা করা হয়। মার্কিন যুক্তরাষ্ট্রের ন্যাশনাল সাইন্স ফাউন্ডেশন কর্তৃক ১৯৮৬ খ্রীস্টাব্দে এটি স্থাপিত হয়। ১৯৯৩ খ্রীস্টাব্দে এনসিএসএ এর গবেষক মার্ক অ্যান্ড্রিসেন ও এরিক বিনা মোজাইক নামের সর্বপ্রথম ওয়েব ব্রাউজার তৈরি করেন।
সুপারকম্পিউটিং কর্মকাণ্ড
এনসিএসএ বৈজ্ঞানিক গণনা, তথ্য সংরক্ষণ, এবং তথ্য প্রদর্শনের ব্যাপারে অত্যাধুনিক সুযোগ সুবিধা প্রদান করে থাকে। এখানকার প্রধান কম্পিউটিং সিস্টেমের মধ্যে রয়েছে ৪টি গুচ্ছ সিস্টেম (cluster) (যার তিনটি মার্কিন জাতীয় বিজ্ঞান সংস্থার ব্যবহারের জন্য), এবং দুইটি শেয়ার্ড মেমরি সিস্টেম। ২০০৬ সালে এনসিএসএ মার্কিন জাতীয় বিজ্ঞান ফাউন্ডেশনের অধীনস্থ গবেষণা ও শিক্ষামূলক সহযোগিতার জন্য ৭১৭ মিলিয়ন নরমালাইজড এককের চাইতেই অধিক গণনার কাজ গ্রহণ করেছে। এনসিএসএর অধীনের কম্পিউটার সিস্টেমগুলি প্রায় ৮৩০ এর অধিক বিভিন্ন প্রকল্পের অধীনে ১৩৬০ এর অধিক বিজ্ঞানী, প্রকৌশলী, ও ছাত্র ব্যবহার করে থাকে।
লাসিনা ত্রাওরে
লাসিনা শামস্তে সুদিন ফ্রঁক ত্রাওরে (Lassina Traoré; জন্ম: ১২ জানুয়ারি ২০০১; লাসিনা ত্রাওরে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
লাসিনা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে ৭টি গোল করেছেন।
প্রারম্ভিক জীবন
লাসিনা শামস্তে সুদিন ফ্রঁক ত্রাওরে ২০০১ সালের ১২ই জানুয়ারি তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ৪ঠা মে তারিখে, ১৬ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী লাসিনা বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে লাসিনা সর্বমোট ৪ ম্যাচে ৩টি গোল করেছেন।
ভারতে দশ লাখের অধিক জনসংখ্যার শহরের তালিকা
ভারত দক্ষিণ এশিয়ার একটি দেশ।এটি ভৌগোলিক এলাকা দ্বারা সপ্তম বৃহত্তম দেশ, ১.৩ বিলিয়ন লোকের বেশি দ্বিতীয় বৃহত্তম জনবহুল দেশ।ভারতে ২৯ টি রাজ্য এবং সাতটি কেন্দ্রশাসিত অঞ্চল রয়েছে। এটি বিশ্বের জনসংখ্যার ১৭.৫ শতাংশের বাসস্থান।
জিহ্বা
জিহ্বা হলো অধিকাংশ মেরুদণ্ডী প্রাণীর মুখের একটি পেশীবহুল অঙ্গ; যা খাদ্য চিবুতে এবং তা গিলে ফেলতে সহায়তা করে। পরিপাকতন্ত্রে এর গুরুত্ব আছে এবং এটি হলো স্বাদের প্রাথমিক অঙ্গ। জিহ্বার উপরের পৃষ্ঠ (ডরসাম), প্যাপিলাইতে অবস্থিত অসংখ্য স্বাদকুঁড়ি দ্বারা আবৃত। এগুলো খাদ্যে বিদ্যমান বিভিন্ন ধরনের রাসায়নিক বস্তুর প্রতি সংবেদনশীল এবং লালার মাধ্যমে আর্দ্র থাকে। জিহ্বা প্রাকৃতিক উপায়ে দাঁত পরিষ্কারের কাজে ব্যবহৃত হয়। জিহ্বার প্রধান কাজ হলো, মানুষের ক্ষেত্রে কথা বলায় সাহায্য করা এবং অন্যান্য প্রাণীদের ক্ষেত্রে কণ্ঠস্বর সক্রিয় করা।
মানবদেহে গঠন
জিহ্বা একটি পেশীবহুল হাইড্রোস্ট্যাট যা মৌখিক গহ্বরের মেঝের অংশ গঠন করে। জিহ্বার বাম ও ডান দিক ফাইব্রোস টিস্যুর একটি উল্লম্ব অংশ দ্বারা পৃথককৃত যা লিংগুয়াল সেপ্টাম নামে পরিচিত। এই বিভাজন জিহ্বার দৈর্ঘ্য বরাবর ফ্যারিঙ্গিয়াল অংশের পিছনের দিকে রক্ষিত হয় এবং মাঝারি সালকাস নামে একটি খাঁজ হিসেবে দৃশ্যমান হয়। মানব জিহ্বা টার্মিনাল সালকাস দ্বারা পূর্ববর্তী এবং পশ্চাদগামী অংশে বিভক্ত যা একটি V-আকৃতির খাঁজ। টার্মিনাল সালকাসের শীর্ষে একটি ব্লাইন্ড ফোরমেন, ফোরমেন সেকাম অবস্থিত যা প্রাথমিক ভ্রূণ উন্নয়নে মাঝারি থাইরয়েড ডাইভারটিকুলামের অবশিষ্টাংশ দ্বারা চিহ্নিত করা হয়। পূর্ববর্তী মৌখিক অংশ টি দৃশ্যমান অংশ যা সামনে অবস্থিত এবং জিহ্বার দৈর্ঘ্যের প্রায় দুই-তৃতীয়াংশ গঠন করে। পিছনের ফ্যারিঙ্গিয়াল অংশ টি গলার কাছাকাছি অংশ এবং জিহ্বার দৈর্ঘ্যের প্রায় এক-তৃতীয়াংশ। এই অংশগুলি তাদের ভ্রূণগত বিকাশ এবং স্নায়ু সরবরাহের দিক থেকে ভিন্ন।
যখন জিহ্বা ব্লেড দিয়ে তৈরি করা হয় বলা হয় ল্যামিনাল।
অন্যান্য প্রাণীদেহে গঠন
উভচর প্রাণীদের ক্ষেত্রে জিহ্বার পেশীগুলো অসিপিটাল সোমাইট থেকে বিকশিত হয়। বেশিরভাগ উভচর প্রাণীর মধ্যে মেটামরফোসিস প্রক্রিয়ার পর একটি সুগঠিত জিহ্বা পরিলক্ষিত হয়। ফলস্বরূপ অধিকাংশ মেরুদণ্ডী প্রাণী- উভচর, সরীসৃপ, পাখি এবং স্তন্যপায়ী প্রাণীরই জিহ্বা আছে। স্তন্যপায়ী প্রাণী যেমন কুকুর ও বিড়াল, শরীর ও লোম পরিষ্কারের কাজে জিহ্বা ব্যবহার করে থাকে। এই প্রজাতির প্রাণীদের জিহ্বার গড়ন খুবই রুক্ষ। কতিপয় কুকুরের মাঝে তাদের পায়ের একটি অংশ ধারাবাহিকভাবে চাটার প্রবণতা আছে যা কখনো লিক গ্রানুলোমা নামক চর্মরোগের সৃষ্টি করতে পারে। এছাড়া কুকুরের জিহ্বা তাপ নিয়ন্ত্রক হিসেবেও কাজ করে। কুকুর যত শারীরিক কসরত করে, উচ্চ রক্তপ্রবাহের কারণে সেটির জিহ্বা আকারে ততই বড় হয়। এক্ষেত্রে কুকুরের জিহ্বা, মুখ থেকে বাইরের দিকে ঝুলে থাকে এবং জিহ্বার আর্দ্রতা রক্তপ্রবাহ ঠান্ডা করতে কাজ করে।
বালিগাঁও ইউনিয়ন, ফেনী সদর
বালিগাঁও বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
জিহ্বা
অন্যান্য প্রাণীদেহে গঠন
কিছু কিছু প্রাণীর জিহ্বা এমন যে তা বিশেষভাবে শিকার ধরার কাজেই ব্যবহৃত হয়। উদাহরণস্বরূপ, গিরগিটি, ব্যাঙ, বনরুইয়ের জিহ্বা।
বালিগাঁও ইউনিয়ন, ফেনী সদর
জনসংখ্যা
2014 সালের হিসেব মতে বাঁলিগাও ইউনিয়নের মোট ভাটার সংখ্যা ২৪০০০ এরও বেশি। ৭নং বাঁলিগাও ইউনিয়নের মোট ওয়ার্ড সংখ্যা ৯ টি। ১।ধুমসাদ্দা ২।চরমধুয়াই ৩।মধুয়াই ৪।আক্রামপুর,কুরুচিয়া ৫।হকদি ৬।চরহকদি/চরহুজুরি ৭।সুন্দরপুর ৮।বেতাগাঁও,ডোমরা ৯।কাতালিয়া,মরুয়ারচর
জিহ্বা
অন্যান্য প্রাণীদেহে গঠন
অন্যান্য প্রাণীতে জিহ্বার সাথে সাদৃশ্যপূর্ণ অঙ্গ দেখা যায়, যেমন: প্রজাপতির প্রোবোসিস বা মলাস্কা শ্রেণির প্রাণীদের রেডুলা। কিন্তু এগুলো মেরুদণ্ডী প্রাণীদের মধ্যে বিদ্যমান জিহ্বার সমতুল্য নয় এবং জিহ্বার গঠনপ্রণালীর সাথেও এসব অঙ্গের খুব সামান্য সাদৃশ্য আছে। যেমন: প্রজাপতি তাদের প্রোবোসিস দিয়ে চাটে না; বরং তারা এর মাধ্যমে চোষনকাজ সম্পন্ন করে এবং প্রোবোসিস একক কোনো অঙ্গ নয় বরং এটি হলো টিউব বা নলাকৃতির একটি অঙ্গ যা দুটি চোয়ালের সমন্বয়ে গঠিত। অনেক প্রজাতির মাছের মুখের গোড়ায় ছোট ভাঁজ আছে যাকে জিহ্বা বলা যেতে পারে।
তথ্যসূত্র
Tongue जीभ
বালিগাঁও ইউনিয়ন, ফেনী সদর
অবস্থান ও সীমানা
ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঞা উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত।
প্রশাসনিক কাঠামো
বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
বিজনেস ফর পিস অ্যাওয়ার্ড
বিজনেস ফর পিস অ্যাওয়ার্ড নরওয়ের অসলোতে বিজনেস ফর পিস ফাউন্ডেশনের একটি পুরস্কার। ২০০৭ সালে এ সংস্থাটি প্রতিষ্ঠিত হয়। ২০০৯ সাল থেকে সংস্থাটি বিজনেস ফর পিস অ্যাওয়ার্ড প্রদান করে আসছে। ব্যবসায়ের ক্ষেত্রে ব্যবসায়ে নৈতিকতা ও সামাজিক দায়বদ্ধতার স্বীকৃতিস্বরূপ এ পুরস্কার দেয়া হয়। ২০০৯ সালে এ পুরস্কার পান ইউএস ইলেক্ট্রিকের প্রধান জেফরি আর ইমেল্ট, ২০১০ সালে টাটা গ্রুপের চেয়ারম্যান রতন টাটা এবং ২০১২ সালে বাংলাদেশের ব্যবসায়ী লতিফুর রহমান।
বালিগাঁও ইউনিয়ন, ফেনী সদর
যোগাযোগ ব্যবস্থা
মহিপাল থেকে সার্কিট হাউজ রোড় হয়ে অটোতে করে প্রায় ৩ কিলোমিটারের মধ্যে বালিগাঁও ইউনিয়নের অবস্থান।
খাল ও নদী
১. ডাকাতিয়া নদী ২.আফতাব বিবির হাট খাল
বিজনেস ফর পিস অ্যাওয়ার্ড
এছাড়াও বিজনেস ফর পিস অ্যাওয়ার্ডে যারা সম্মানিত হয়েছেন তারা হলেন ভারতের বিখ্যাত টাটা গ্রুপের চেয়ারম্যান রতন টাটা, মালয়েশিয়ার ওয়াইটিএল করপোরেশনের ব্যবস্থাপনা পরিচালক (এমডি) ফ্রান্সিস ইয়োহ, যুক্তরাষ্ট্রের জেনারেল ইলেকট্রিকের চেয়ারম্যান ও সিইও (প্রধান নির্বাহী) জেফরি আর ইমেল্ট, সুইডেনের আইকেইএর প্রধান নির্বাহী এন্ডার্স ডালভিগ, চীনের সানটেক পাওয়ারের (বিশ্বের সর্ববৃহৎ সৌরবিদ্যুৎ উৎপাদন কৌশল তৈরির প্রতিষ্ঠান) চেয়ারম্যান ও প্রধান নির্বাহী জেন গ্রং শি।
বালিগাঁও ইউনিয়ন, ফেনী সদর
হাট-বাজার
১.সুন্দরপুর বাজার ২.আপতাব বিবির হাট ৩.মিয়ার বাজার ৪.ফকির হাট ৫.কাতালিয়া ৬.বক্স বাজার ৭.ইক্কার দোকান ৮.দঃ মরূয়ারচর ৯.ধুমসাদ্দা বাজার ১০.চৌকি পুকুর
জনপ্রতিনিধি
ও
মুই বোরান
মুই বোরান (มวยโบราณ,, , উচ্চারণ "প্রাচীন বক্সিং") ১৯৩০ সালের পূর্বে আধুনিক যন্ত্রপাতি ও নিয়মের আগে থাইল্যান্ডের নিরস্ত্র মার্শাল আর্টের জন্য একটি সহায়ক শব্দ। এটা আধুনিক মুই থাইয়ের সরাসরি পূর্ববর্তী মার্শাল আর্ট।
কৌশল
thumb|left|মুই বোরানে প্রতিপক্ষের মুখোমুখি অবস্থান। thumb|150px|মুই বোরানের ভঙ্গিমা মৌলিক মুই বোরান লড়াইয়ের অবস্থান অনেক কম এবং মুয়ে থাই তুলনায় ব্যাপকতর অনেকটা প্রথাগত চীনা ও ভারতীয় মার্শাল আর্টের মত। যোদ্ধাদের দ্রুততা, নমনীয়তা এবং গতি, সেইসাথে লাফ দিয়ে হাঁটু মারার নিয়ম আছে। লাথিটা প্রথাগত ভারতীয় বক্সিং এবং দক্ষিণ চীনা মার্শাল আর্টের মত হয়।
বৈঁচি রেলওয়ে স্টেশন
বৈঁচি রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার বৈঁচি স্টেশন রোডে অবস্থিত।
অবস্থান
বৈঁচি রেলওয়ে স্টেশন হুগলী জেলার বৈঁচি স্টেশন রোডে অবস্থিত। এই স্টেশন থেকে পরবর্তী স্টেশন হল - দেবীপুর রেলওয়ে স্টেশন এবং পূর্ববর্তী স্টেশন হল - বৈঁচিগ্রাম রেলওয়ে স্টেশন।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।
রেলপথ
বৈঁচি রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ৫ টি প্ল্যাটফর্ম রয়েছে। বৈঁচি রেলওয়ে স্টেশনে ৬ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৈঁচি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
বৈঁচি রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
বৈঁচি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
হামা বিশ্ববিদ্যালয়
হামা বিশ্ববিদ্যালয় (جامعة حماة) সিরিয়ার হামায় অবস্থিত একটি সরকারী বিশ্ববিদ্যালয়,যা ২০১৪ সালে প্রতিষ্ঠিত হয়। প্রতিষ্ঠাকালীন সময়ে ১১টি বিভাগ ও ৫টি ইনস্টিটিউট নিয়ে বিশ্ববিদ্যালয়ের শিক্ষাক্রম শুরু হয়েছিলো। প্রেসিডেন্ট বাশার আল আসাদের ফরমান (ফরমান নাম্বার ১৯/২০১৪) দ্বারা এটি প্রতিষ্ঠিত হয়।
অবস্থান
হামা বিশ্ববিদ্যালয় সিরিয়ার হামা শহরে অবস্থিত।
ইতিহাস
হামা বিশ্ববিদ্যালয়ের বিভিন্ন অনুষদ প্রথমে আল বাথ বিশ্ববিদ্যালয়ের অন্তর্ভুক্ত ছিলো। তখন এটি আল বাথ বিশ্ববিদ্যালয়ের হামা শাখা হিসেবে পরিচিত ছিলো। তবে পরবর্তীতে বাশার আল আসাদের একটি রাজকীয় ফরমানে এটি বিশ্ববিদ্যালয়ে পরিণত হওয়ার পর তা হামা বিশ্ববিদ্যালয়ের অধীনে আসে।
প্রদত্ত ডিগ্রী
হামা বিশ্ববিদ্যালয়ে জ্ঞান-বিজ্ঞানের বিভিন্ন বিষয়ের ওপর স্নাতক ও স্নাতকোত্তর ডিগ্রী প্রদান করে থাকে। কলা ও মানবিক, ব্যবসা ও সমাজ বিজ্ঞান, ভাষা ও সংস্কৃতি, মেডিসিন ও স্বাস্থ্য, প্রকৌশল এবং বিজ্ঞান প্রযুক্তি বিষয়ে এই ডিগ্রী প্রদান করা হয়।
শিক্ষার্থী
এই বিশ্ববিদ্যালয়ে নারী-পুরুষ সবাই পড়াশোনা করে পারে। সিরিয়া ছাড়াও বিভিন্ন দেশের শিক্ষার্থীরাও এখানে পড়াশোনা করে। দেশীয় ও আন্তর্জাতিক শিক্ষার্থীর সংখ্যা ২০ হাজার থেকে ২৫ হাজার।
বিভাগ
১) কৃষি
২) ফলিত বিজ্ঞান
৩) স্থাপত্য
৬) অর্থনীতি
৭) শিক্ষা
৮) মেডিসিন
৯) নার্সিং
১০) ফার্মেসী
১১) শারীরিক শিক্ষা
১২) বিজ্ঞান
১৩) ভেটিরিনারি
ইনস্টিটিউট
১ কৃষি প্রযুক্তি ইনস্টিটিউট
২) কারিগরি ইনস্টিটিউট অব কম্পিউটার সায়েন্স
৩) ডেন্টাল টেকনিক্যাল ইনস্টিটিউট
৪) কারিগরী ইনস্টিটিউট অফ ভেটেরিনারি মেডিসিন
৫) জরুরী চিকিৎসা সেবার জন্য প্রযুক্তিগত ইনস্টিটিউট
বিশ্ববিদ্যালয় গ্রন্থাগার
হামা বিশ্ববিদ্যালয়ে শিক্ষার্থী ও গবেষকদের ব্যবহারের জন্য একটি সমৃদ্ধ গ্রন্থাগার আছে।
কর্মজীবী মহিলা
কর্মজীবী মহিলা হল একটি শব্দ যা এমন একজন মহিলাকে বর্ণনা করে যার জীবনের প্রধান লক্ষ্য নিজের জন্য একটি কর্মজীবন তৈরি করা। ১৯৩০-এর দশকে মার্কিন প্রেক্ষাপটের সময়ে এই শব্দটি প্রথম ব্যবহার করা হয়েছিল, তখন এটি বিশেষভাবে এমন মহিলাদের মধ্যে পার্থক্য করার জন্য ব্যবহৃত হয়েছিল যারা হয় বাড়িতে কাজ করত বা বাড়ির বাইরে একটি নিম্ন স্তরের চাকরিতে অর্থনৈতিক প্রয়োজন হিসাবে কাজ করত এবং কর্মজীবী হিসাবে চাকরি খুঁজতে সক্ষম ছিলেন এমন মহিলাদের মধ্যে পার্থক্য করতে ব্যবহৃত হয়েছিল। এর অর্থ হল সৃজনশীলতা, বৃদ্ধি ও সাংগঠনিক দক্ষতার জন্য স্থান সহ পেশাদার বা ব্যবসায়িক পেশায় চাকরি। তবুও মহিলারা এই বৈশিষ্ট্যগুলি ছাড়াই চাকরি গ্রহণ করে তাদের লক্ষ্যগুলির কারণে এখনও 'কর্মজীবী মহিলা' হিসাবে বিবেচিত হতে পারে, উদাহরণস্বরূপ মহিলারা "শুধু তাদের পরিবারকে সমর্থন করার জন্য নয়, ব্যক্তিগত অর্থনৈতিক স্বাধীনতার জন্য বা নিস্তেজ দেশীয় জীবন থেকে পালানোর উপজাত হিসাবে অথবা অন্য মহিলাদের সাথে কাজ করার সামাজিকতার জন্য কাজ করতে চেয়েছিলেন।"
মার্কিন যুক্তরাষ্ট্রে
'কর্মজীবী মহিলা' শব্দটি প্রথম ১৯৩০-এর দশকে মহিলাদের মনে করিয়ে দেওয়ার উপায় হিসাবে তৈরি করা হয়েছিল যে কর্মজীবনকে তার স্বামী ও পরিবারের চেয়ে বেশি গুরুত্ব দেওয়া উচিত নয়। এই শব্দটি প্রায়শই বিংশ শতাব্দীর শেষার্ধ জুড়ে ব্যবহৃত হত ও একবিংশ শতাব্দীতেও এর ব্যবহার অব্যাহত রয়েছে।
দ্বিতীয় বিশ্বযুদ্ধের আগে, বেশিরভাগ মার্কিন মহিলারা বাড়িতে কাজ করতো এবং যারা বাড়ির বাইরে কাজ করতো তারা মূলত তরুণী ও অবিবাহিত বা বিধবা ছিল। জনশুমারি দপ্তর গণনা করেছে যে, ১৯০০-এর দশকের শুরুতে মাত্র ২০ শতাংশ মহিলা মজুরি পেতেন এবং সেই মহিলাদের মধ্যে মাত্র ৫ শতাংশ বিবাহিত ছিল। এই সংখ্যাগুলি এই সত্যটিকে উপেক্ষা করেছিল যে বাড়িতে অনেক মহিলার কাজের মধ্যে পারিবারিক ব্যবসায় কাজ করা ও বিক্রয়ের জন্য পণ্য উৎপাদন করাও অন্তর্ভুক্ত ছিল। তারা বিভিন্ন জাতিগত পটভূমির মহিলাদের অভিজ্ঞতার পার্থক্যকেও উপেক্ষা করে। উদাহরণস্বরূপ, "আফ্রিকান মার্কিন মহিলারা সেই সময়ে শ্বেতাঙ্গ মহিলাদের তুলনায় প্রায় দ্বিগুণ শ্রমশক্তিতে অংশগ্রহণের সম্ভাবনা ছিল।"
লাস ভেগাস
লাস ভেগাস (স্প্যানিশ ভাষা "দ্য মিডোস") আনুষ্ঠানিকভাবে সিটি অব লাস ভেগাস এবং প্রায়শই শুধু মাত্র ভেগাস নামে পরিচিত, এটি মার্কিন যুক্তরাষ্ট্রের ২৮তম জনবহুল শহর, নেভাডা রাজ্যের সর্বাধিক জনবহুল শহর এবং ক্লার্ক কাউন্টির কাউন্টি আসন। শহরটি লাস ভেগাস উপত্যকা মহানগর অঞ্চলের মধ্যে অবস্থিত এবং বৃহত্তর মোজাভে মরুভূমির অঞ্চলের বৃহত্তম শহর। লাস ভেগাস একটি আন্তর্জাতিক খ্যাতিযুক্ত প্রধান অবসর বিনোদনের শহর, এটি মূলত জুয়া, কেনাকাটা, চমৎকার ভোজন, বিনোদন এবং নৈশপ্রমোদের জন্য পরিচিত। লাস ভেগাস উপত্যকা সামগ্রিকভাবে নেভাডার শীর্ষস্থানীয় আর্থিক, বাণিজ্যিক এবং সাংস্কৃতিক কেন্দ্র হিসাবে কাজ করে।
শহরটি নিজেকে বিশ্বে বিনোদনের রাজধানী হিসাবে তুলে ধরেছে এবং এটি মেগা ক্যাসিনো-হোটেল ও সম্পর্কিত ক্রিয়াকলাপের জন্য বিখ্যাত। এটি ব্যবসায়ের সম্মেলনগুলির জন্য মার্কিন যুক্তরাষ্ট্রের শীর্ষ তিনটি গন্তব্যের একটি এবং আতিথেয়তা শিল্পের বিশ্বে মধ্যে এক নেতৃত্ব প্রদানকারী শহর। বিশ্বের অন্য যে কোনও শহরের চেয়ে বেশি এএএ ফাইভ ডায়মন্ড হোটেল অবস্থান রয়েছে এই শহরে।  আজ, লাস ভেগাস বার্ষিকভাবে বিশ্বের অন্যতম পর্যটনকেন্দ্র হিসাবে স্থান করে নিয়েছে। বহু ধরনের প্রাপ্তবয়স্ক বিনোদনের জন্য শহরের সহনশীলতার জন্য শহরটি "পাপের নগরী" উপাধি অর্জন করেছে এবং লাস ভেগাসকে সাহিত্য, চলচ্চিত্র, টেলিভিশন অনুষ্ঠান এবং সঙ্গীত ভিডিওগুলির জন্য একটি জনপ্রিয় স্থান হিসাবে পরিণত করেছে।
লাস ভেগাসে ১৯০৫ সালে বসতি স্থাপন করা হয় এবং ১৯১১ সালে আনুষ্ঠানিকভাবে সঙ্ঘবদ্ধ করা হয়। বিশ শতকের শেষের দিকে এটি উক্ত শতাব্দীর মধ্যে প্রতিষ্ঠিত সর্বাধিক জনবহুল আমেরিকান শহর (১৯তম শতাব্দীতে শিকাগো একইরকম পার্থক্য অর্জন করেছিল) হয়ে ওঠে। জনসংখ্যা বৃদ্ধির পরিমাণ ১৯৬০-এর দশক থেকে ত্বরান্বিত হয় এবং ১৯৯০ থেকে ২০০০ সালের মধ্যে জনসংখ্যা ৮৫.২% বৃদ্ধি পেয়ে প্রায় দ্বিগুণ হয়। একবিংশ শতাব্দীতে দ্রুত বিকাশ অব্যাহত রয়েছে এবং মার্কিন জনগণনা ব্যুরোর অনুমান অনুসারে ২০১২ সালে শহরটির মোট বাসিন্দার সংখ্যা ৬,৫১,৩৯৯ জন এবং মহানগর অঞ্চলের জনসংখ্যা ২২,২৭,০৫৩ জন।
বেশিরভাগ প্রধান মহানগর অঞ্চলের মতো, প্রাথমিক শহরের নাম ("লাস ভেগাস" এই ক্ষেত্রে) প্রায়শই সরকার ভাবে নির্ধারিত শহরের সীমা ছাড়িয়ে পার্শ্ববর্তী অঞ্চলের বর্ণনা করতে ব্যবহৃত হয়। লাস ভেগাসের ক্ষেত্রে এটি বিশেষত লাস ভেগাস স্ট্রিপ এবং এর আশেপাশের অঞ্চলের ক্ষেত্রে প্রযোজ্য, যা প্রকৃতপক্ষে প্যারাডাইস ও উইনচেস্টারের অনিয়মিত সম্প্রদায়ের মধ্যে অবস্থিত।
ইতিহাস
যাযাবর পালেও-ইন্ডিয়ানরা ১০,০০০ বছর আগে লাস ভেগাসে এলাকা ভ্রমণ করে। আনাসাজি ও পাইউতে উপজাতিরা কমপক্ষে ২ হাজার বছর আগে এই এলাকায় উপস্থিত হয়।
১৮২৯ সালে উপত্যকায় উপস্থিত হওয়া প্রথম অ-নেটিভ আমেরিকান হিসাবে কৃতিত্ব পেয়েছে রাফায়েল রিভেরা নামের এক তরুণ মেক্সিকান স্কাউট।   ব্যবসায়ী আন্তোনিও আরমিজো ১৮২৯ সালে ক্যালিফোর্নিয়ার লস অ্যাঞ্জেলেস পর্যন্ত স্পেনীয় পথচিহ্ন ধরে ৬০-সদস্যের একটি দলের নেতৃত্ব দিয়েছিলেন। এই অঞ্চলটির নামকরণ করা হয়েছিল লাস ভেগাস, স্প্যানিশ ভাষায় এর অর্থ  "তৃণভূমি"। কারণ এলাকাটিতে প্রচুর বন্য ঘাস এবং পশ্চিম দিকের ভ্রমণকারীদের প্রয়োজনীয় ঝর্ণার জলের উপস্থিতি। ১৮৪৪ সাল জন সি ফ্রেমন্ট এই এলাকা হয়ে আগমনকরেন, যার লেখাগুলি এই অঞ্চলে অভিযানকারীদের প্রলুব্ধ করে। ডাউনটাউন লাস ভেগাসের ফ্রেমন্ট স্ট্রিটটির নামকরণ করা হয়েছে তাঁর নামে।
ভূগোল
লাস ভেগাস ক্লার্ক কাউন্টির মধ্যে মোজভা মরুভূমির একটি অববাহিকায় অবস্থিত এবং চারপাশে পর্বতমালা দ্বারা বেষ্টিত। মরুভূমি গাছপালা ও বন্যপ্রাণীর সাথে ভূদৃশ্য বেশিরভাগটাই পাথুরে ও শুষ্ক। উন্নত নিকাশী ব্যবস্থার মাধ্যমে আকস্মিক বন্যার প্রভাব প্রশমিত করার জন্য অনেক কিছু করা হয়েছে, যদিও এটি প্রবল বন্যার বন্যার শিকার হতে পারে।
লাস ভেগাসের আশেপাশের শৃঙ্গগুলি ১০,০০০ ফুট (৩,০০০ মি) এরও বেশি উচ্চতায় পৌঁছে যায় এবং পার্শ্ববর্তী অঞ্চল থেকে আর্দ্রতার প্রবল প্রবাহকে বাধা প্রদানকারী প্রাচীর হিসাবে কাজ করে। সমুদ্র স্তর থেকে শহরটির উচ্চতা প্রায় ২,০৩০ ফুট (৬২০ মিটার)। মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ১৩৫.৮৬ বর্গমাইল (৩৫১.৯ কিমি২), যার মধ্যে ১৩৫.৮১ বর্গ মাইল (৩৫১.৭ কিমি২) জমি এবং ০.০৫ বর্গ মাইল (০.১৩ কিমি২) (০.০৩%) জল।
আলাস্কা এবং ক্যালিফোর্নিয়ার পরে নেভাডা মার্কিন যুক্তরাষ্ট্রে তৃতীয় সর্বাধিক ভূমিকম্পের দিক থেকে সক্রিয় রাজ্য। মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) দ্বারা অনুমান করা হয়েছে যে আগামী ৫০ বছরের মধ্যে লাস ভেগাসের ৫০ কিলোমিটার  (৩১ মাইল)  এম-৬.০ বা আরও বেশি মাত্রার ভূমিকম্প হওয়ার ১০-২০%  সম্ভাবনা রয়েছে।
শহরের মধ্যে, অনেক লন, গাছ এবং অন্যান্য সবুজ গাছ রয়েছে। জলসম্পদের সমস্যার কারণে জেরিস্কেপগুলিকে উৎসাহিত করা হয়। সংরক্ষণের প্রচেষ্টার আর একটি অংশ আবাসিক ল্যান্ডস্কেপিংয়ের জন্য জলের দিন নির্ধারিত। আমেরিকা যুক্তরাষ্ট্রের পরিবেশ সংরক্ষণ সংস্থা অনুদান ২০০৮ সালে এমন একটি প্রকল্পের অর্থায়ন করে, যা ২০১৯ সালের মাধ্যমে বৃদ্ধি এবং পরিবেশগত প্রভাবগুলির বিশ্লেষণ ও পূর্বাভাস দিয়েছে।
পর্যটন
লাস ভেগাসের প্রধান আকর্ষণগুলি হল ক্যাসিনো এবং হোটেলগুলি, যদিও সাম্প্রতিক বছরগুলিতে অন্যান্য নতুন আকর্ষণগুলি উদ্ভূত হতে শুরু করেছে।
ডাউনটাউন অঞ্চলের বেশিরভাগ ক্যাসিনো ফ্রেমন্ট স্ট্রিটে অবস্থিত, তবে স্ট্র্যাটোস্ফিয়ার ব্যতিক্রমগুলির মধ্যে একটি।
.ডিও
.ডিও ডোমিনিকান প্রজাতন্ত্রের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ১৯৯১ সাল থেকে নিক.ডিও এটি নিয়ন্ত্রণ করে থাকে।
বহিঃসংযোগ
Toppdomän
হাসান কিলিচ
হাসান কিলিচ (জন্ম ২৭ জুলাই ১৯৯২ ইউট্রেখ্ট‌ ) একজন ডাচ - তুর্কি পেশাদার ফুটবলার যিনি বর্তমানে স্যামসুন্সপারের হয়ে একজন মিডফিল্ডার হিসেবে খেলেন। তিনি আগে এফসি ডেন বোশের হয়ে খেলেছেন।
ইয়েমেন বিশ্ববিদ্যালয়
ইয়েমেন বিশ্ববিদ্যালয় ইয়েমেনের একটি বেসরকারী বিশ্ববিদ্যালয়। এই বিশ্ববিদ্যালয়টি ২০০৮ সালে প্রতিষ্ঠিত হয় এবং একই সালে এই বিশ্ববিদ্যালয়টিকে আনুষ্ঠানিকভাবে ইয়েমেন উচ্চ শিক্ষা মন্ত্রণালয় দ্বারা নিবন্ধন লাভ করে। বিশ্ববিদ্যালয়ের উচ্চ শিক্ষা ও বৈজ্ঞানিক গবেষণার ফরমান নং ১৬৮৩। বিশ্ববিদ্যালয়ের শিক্ষা ব্যবস্থা নির্ভর করে বিশ্ববিদ্যালয়ের একাডেমিক সেমিস্টারে উপর ভিত্তি করে এবং বিভিন্ন প্রয়োগ ও তাত্ত্বিক বিষয়ের উপর একাডেমিক প্রোগ্রামগুলো সাজানো হয়েছে, যা একটি সংখ্যা অ্যাডভান্সড রিসার্চ সেন্টার সম্বন্ধযুক্ত করে থাকে।
ইতিহাস
ইয়েমেনের সানা শহরের বড় জনসংখ্যা (১০,০০,০০০ - ৫০,০০,০০০) অধিবাসীদের উচ্চ শিক্ষা নিশ্চিত করার লক্ষে ২০০৮ সালে ইয়েমেন বিশ্ববিদ্যালয় প্রতিষ্ঠিত হয়। শানা শহরের একটি বেসরকারি উচ্চ শিক্ষা প্রতিষ্ঠান, উচ্চ শিক্ষা ও বৈজ্ঞানিক গবেষণা মন্ত্রণালয় কর্তৃক আনুষ্ঠানিকভাবে অনুমোদিত গ্রহণ করে ইয়েমেনি বিশ্ববিদ্যালয় (ইউইউ) প্রতিষ্ঠা লাভ করে। ইয়েমেন বিশ্ববিদ্যালয় (ইউইউ) গবেষণা এবং বিভিন্ন প্রোগ্রামে আধিকারিক স্বীকৃত উচ্চ শিক্ষা ডিগ্রি পর্যায়ের নেতৃস্থানীয় অনুষদের প্রস্তাব গ্রহণ করে ।
গ্রন্থাগার
ইয়েমেন বিশ্ববিদ্যালয়ে দুইটি গ্রন্থাগার রয়েছে, একটি সাধারণ গ্রন্থাগার অপরটি ডিজিটাল গ্রন্থাগার। গ্রন্থাগার সকল স্নায়ু এবং একাডেমিক শিক্ষা এবং গবেষণা সুযোগের নিয়মানুবর্তিতা তৈরী করে। এই গ্রন্থাগারে সকল ছাত্র ছাত্রী, শিক্ষক, কর্মচারী এবং অন্যান্য সম্প্রদায়ের সদস্যদের সহজে প্রবেশাধিকার রয়েছে। তার সকলেই গ্রন্থাগারে সংরক্ষিত বই, সাময়িকী, পাণ্ডুলিপি, সরকারি প্রকাশনা, একাডেমিক থিসিস, গবেষণামূল, প্রেস সংবাদপত্রের কাটিয়া রাখা অংশ, অডিও-ভিজুয়াল ও ইলেকট্রনিক মিডিয়া ব্যবহার অথবা কার্ড প্রদর্শন করে বাসায় নিয়ে যেতে পারবে।
কমিউনিটি সেবা
ইয়েমেন বিশ্ববিদ্যালয় শুরু থেকে সবসময় শিক্ষা বিশেষ মনোযোগ প্রদানের জন্য বিভিন্ন কমিউনিটি সেবার দিয়ে আসছে। ইয়েমেন বিশ্ববিদ্যালয় চিকিৎসা, শিক্ষা, স্বাস্থ্য সচেতনতামূলক সেবা ইত্যাদি কমিউনিটি সেবা দিয়ে থাকে। মাঠ পর্যায়ের প্রতিষেধক প্রচারণা ও সেমিনার আয়োজন উপর থ্যালাসেমিয়া, পুষ্টি ও ঔষধ প্রদান এবং কৌশলগত পরিকল্পনা ও নেতৃত্বের দক্ষতা মধ্যে ইয়েমেন বিশ্ববিদ্যালয়ের কমিউনিটি জড়িত।
আফগানিস্তানের ফার্স্ট লেডি
আফগানিস্তানের ফার্স্ট লেডি আফগানিস্তানের রাষ্ট্রপতির স্ত্রীকে প্রদানকৃত উপাধি-স্বরূপ নাম । ২০১৪ সাল থেকে আফগানিস্তানের রাষ্ট্রপতি আশরাফ গণির স্ত্রী রুলা গণি বর্তমান ফার্স্ট লেডি।
বাংলাদেশী বিশ্ববিদ্যালয়ের উপাচার্যদের তালিকা
এটি বর্তমানে দায়িত্বরত বাংলাদেশের বিশ্ববিদ্যালয়সমূহের উপাচার্যদের তালিকা। চ্যান্সেলর বিশ্ববিদ্যালয়ের আনুষ্ঠানিক প্রধান, বাংলাদেশের রাষ্ট্রপতি হলেন বাংলাদেশের সকল বিশ্ববিদ্যালয়ের চ্যান্সেলর এবং বর্তমান চ্যান্সেলর রাষ্ট্রপতি আব্দুল হামিদ। ভাইস চ্যান্সেলর হলেন প্রধান একাডেমিক কর্মকর্তা এবং বিশ্ববিদ্যালয়ের প্রধান নির্বাহী, তিনি চার বছরের জন্য চ্যান্সেলর কর্তৃক নিযুক্ত হন।
সৌদি আরবে বাংলাদেশের রাষ্ট্রদূতদের তালিকা
সৌদি আরবে বাংলাদেশী রাষ্ট্রদূত হলেন সৌদি আরব সরকারের কাছে বাংলাদেশ সরকারের সরকারি প্রতিনিধিভভ।
রাষ্ট্রদূতদের তালিকা
রিয়াদে বাংলাদেশ দূতাবাসের ওয়েবসাইটে একটি আংশিক তালিকা পাওয়া যায়।ভভফফ
দ্য বোর্ন লিগ্যাসি (চলচ্চিত্র)
দ্য বোর্ন লিগ্যাসি ২০১২ সালের আমেরিকান অ্যাকশন-থ্রিলার চলচ্চিত্র যা পরিচালনা করেছেন টনি গিলরোয়। এটি রবার্ট লডলুমের উদ্ভূত জেসন বোর্ন উপন্যাস থেকে নির্মিত চলচ্চিত্র সিরিজ বোর্নের চতুর্থ কিস্তি। উপন্যাসটির বিপরীতে জেসন বোর্ন মূল চরিত্রে অভিনয় করেছেন, এই চলচ্চিত্রটি অভিনেতা ব্ল্যাক অপ্স এজেন্ট অ্যারন ক্রসকে (জেরেমি রেনার অভিনয় করেছেন) কেন্দ্র করে। রেনার ছাড়াও ছবিতে অভিনয় করেছেন রাচেল ওয়েজ এবং এডওয়ার্ড নর্টন।
সারসংক্ষেপ
দ্য বোর্ন সুপারমেসিতে জেসন বোর্নের মস্কো থেকে পালানোর ছয় সপ্তাহ পরে অ্যারন ক্রসকে অপারেশন আউটকাম নামে একটি ডিপার্টমেন্ট অফ ডিফেন্স ব্ল্যাক অপস প্রোগ্রাম আলাস্কায় একটি প্রশিক্ষণ মহড়ার জন্য নিযুক্ত করা হয়েছে। প্রশিক্ষণের অনুপস্থিতির জন্য এবং চার দিন ধরে গ্রিড ছাড়ার শাস্তি হিসাবে তিনি দুর্গম আবহাওয়ায় এবং আবহমান অঞ্চল থেকে দূরে থাকতে বাধ্য হন। কেবিনটি নির্বাসিত আউটকাম অপারেটিভ, তিন নম্বর দ্বারা পরিচালিত হয়, যিনি ক্রসকে জানিয়েছিলেন যে তিনি মিশনের রেকর্ডটি দু'দিনের মধ্যে ভেঙে দিয়েছেন। ফলাফল ফলাফল হিসাবে, ক্রস "কেমস" নামে পরিচিত পরীক্ষামূলক বড়ি ব্যবহার করে যা তাদের ব্যবহারকারীর শারীরিক এবং মানসিক দক্ষতা বাড়ায়।
অবসরপ্রাপ্ত এয়ার ফোর্সের কর্নেল এরিক বাইয়ারকে ট্র্যাডস্টোন এবং ব্ল্যাকবায়ার প্রোগ্রামগুলির উন্মোচনের ফলাফল লুকিয়ে ফেলার দায়িত্ব দেওয়া হয়েছে। তিনি ট্র্যাডস্টোন এবং আউটমেট মেডিকেল ডিরেক্টর আলবার্ট হির্চ এবং ড্যান হিলকটের মধ্যে একটি বৈঠক দেখিয়ে ইন্টারনেটে একটি সম্ভাব্য ক্ষোভজনক ভিডিও আবিষ্কার করেন। সিনেট তদন্তকারীদের ফলাফল সম্পর্কে জানতে বাধা দেওয়ার জন্য, বাইর প্রোগ্রামটির সাথে যুক্ত সবাইকে হত্যা করার নির্দেশ দিয়েছিলেন, সুপারসোলিয়ার প্রোগ্রাম এলএআরএক্স সহ পরবর্তী প্রজন্মের "বিটা প্রোগ্রামগুলি" রক্ষা করার জন্য এই তিনি ত্যাগটিকে গ্রহণযোগ্য হিসাবে দেখেন।
বাইর আলাস্কায় ক্রস এবং তিন নম্বর কে মেরে ফেলার জন্য একটি ড্রোন মোতায়েন করেন। ৩ নম্বর ড্রোন থেকে চালিত একটি ক্ষেপণাস্ত্র দ্বারা ভস্মীভূত হয়। তখন ক্রস ড্রোনটি এড়াতে চেষ্টা করেন এবং তার রেডিও-ফ্রিকোয়েন্সি ডিভাইস নেকড়ের মাঝে স্থাপন করেন এবং এটি শনাক্ত করে ড্রোন দ্বারা চালিত আরেকটি ক্ষেপণাস্ত্র দ্বারা উড়িয়ে দেওয়া হয়, বায়ার বিশ্বাস করেন যে ক্রস মারা গিয়েছিল।
এভাবেই গল্পটি এগিয়ে যায় শেষ দৃশ্যে দেখা যায় নিউ ইয়র্কে ফিরে, ব্ল্যাকব্রিয়ার তত্ত্বাবধায়ক নোয়া ভোসেন সিনেটের কাছে মিথ্যা কথা বলেন যে ব্ল্যাকব্রিয়ারকে একা জেসন বোর্নের সন্ধানের জন্য তৈরি করা হয়েছিল এবং উপ-পরিচালক পামেলা ল্যান্ডি বোর্নকে সহায়তা করে ও প্রেসকে ট্র্যাডস্টোন গোপনীয়তা বিক্রির চেষ্টা করে বিশ্বাসঘাতকতা করেছিলেন।
মুক্তি
৩০ জুলাই ২০১২ সালে নিউইয়র্কে এবং ১০ আগস্ট ২০১২ মার্কিন যুক্তরাষ্ট্র ও বিশ্বজুড়ে চলচ্চিত্রটি মুক্তি পায়।
উদয়পুর রেলওয়ে স্টেশন
উদয়পুর রেলওয়ে স্টেশন হল ত্রিপুরার গোমতি জেলার একটি রেলওয়ে স্টেশন। এর কোড হল UDPU । এটি উদয়পুর, ত্রিপুরা, শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
আরো দেখুন
বাংলাদেশের রেলওয়ে স্টেশনের তালিকা
আতিকা উড়দো
আতিকা ওদহো (জন্ম ১২ ফেব্রুয়ারি ১৯৬৮) হলেন একজন পাকিস্তানি টেলিভিশন এবং চলচ্চিত্র অভিনেত্রী, টেলিভিশন উপস্থাপিকা এবং নিজস্ব  প্রসাধনী ব্র্যান্ড ওদহো প্রসাধনীর প্রতিষ্ঠাতা।  তিনি আনোয়ার মকসুদের টিভি ধারাবাহিকের মধ্য দিয়ে অভিনয়জগতে আত্মপ্রকাশ করেছিলেন। তিনি সিতারা অউর মেহরুনিসার জন্য বিখ্যাত, তারপরে দাস্ত, নিজাত, হরজায়ের মতো নাটকে এবং সম্প্রতি হামসফর-এ অভিনয় করেছেন। পরবর্তীতে তিনি জো ডর গেয়া ও মর গেয়া, মমি এবং মুঝে চাঁদ চাহিয়ে সহ বেশ কয়েকটি চলচ্চিত্রে অভিনয় করেছেন।
কর্মজীবন
আতিকা ওদহো ১৯৬৮ সালে জেকোবাবাদ একটি সিন্ধি পরিবারে জন্মগ্রহণ করেছিলেন। তিনি ১৯৮৯ সালে মেক-আপ শিল্পী এবং হেয়ারস্টাইলিস্ট হিসেবে তার পেশাগত জীবন শুরু করেছিলেন। করাচিতে বিভিন্ন বিজ্ঞাপন সংস্থার মেক-আপ শিল্পী হিসেবে কাজ করার সময় টেলিভিশন ব্যক্তিত্ব আনোয়ার মকসুদ তাকে আবিষ্কার করেন। তিনি ১৯৯৩ সালে সিতারা অউর মেহরুনিসা নাটকে অভিনয় করেন। ১৯৯৫ সালে তিনি জো ডর গেয়া ও মর গেয়া চলচ্চিত্রে আত্মপ্রকাশ করেন। তার সর্বশেষ ভূমিকা টি পেয়ার কে সাদকি তে মনসুরার চরিত্রে।
নওশীন আহমদ খোরাসানী
নওশীন আহমদী একজন উল্লেখযোগ্য ইরানি লেখক, অনুবাদক, প্রাবন্ধিক, সাংবাদিক, নারী অধিকার কর্মী এবং কমিউনিটি অ্যাক্টিভিস্ট। তিনি এক মিলিয়ন স্বাক্ষর অভিযানের অন্যতম প্রতিষ্ঠাতা সদস্য। তিনি নারী সাংস্কৃতিক কেন্দ্রের প্রতিষ্ঠাতাও ছিলেন। এ কেন্দ্রের নাম হলো “মারকাজ-ই ফারহঙ্গী-ইয়ে জানান”। উইমেনস কালচারাল সেন্টার হলো একটি এনজিও যা নারীদের স্বাস্থ্যের পাশাপাশি আইনি বিষয়গুলির উপর দৃষ্টি নিবদ্ধ করে। খোরাসানী ইরানে নারী আন্দোলন নিয়ে বেশ কয়েকটি বইও লিখেছেন। নওশীন আহমদ খোরাসানী ২০০৪ সালে ফার্সি হেরিটেজ ফাউন্ডেশন দ্বারা “লতিফা ইরশাতার” পুরস্কার বিজয়ী হন। যে গ্রন্থের জন্য তাকে এ পুরুস্কার দেয়া হয় তার সাথে সহলেখক ছিল পারভিন আর্দালান যিনি দেশের প্রথম মহিলা আইনজীবী ছিলেন।  সিনেটর মেহরাঙ্গিজ মানুচেহ্রিয়ান বইটি সম্পর্কে বলেন, এটি খেতাবধারী "সিনেটর নারীদের জন্য আইনি অধিকারের জন্য সংগ্রাম "।
সক্রিয়তা
২০০৭ সালে, "জাতীয় নিরাপত্তা বিষয়ে হুমকি দেওয়ার" জন্য পারভিন আরদালানের সাথে তাকে তিন বছরের কারাদণ্ড দেওয়া হয়েছিল। এভিন প্রিজন কোর্টে হাজির হওয়ার পর "কিছু ব্যাখ্যা দিতে হয়", এবং তার অভিযোগ সম্পর্কে অবহিত হওয়ার পর আহমদীকে ২২ সেপ্টেম্বর ২০১০ তারিখে মুক্তি দেওয়া হয়। আহমদিকে জিজ্ঞাসাবাদ করা হয় যখন তিনি প্রথমবারের মতো মঙ্গলবার আদালতে হাজির হন এবং তাকে পরের দিন "কেস বিশ্লেষকদের" সাথে দেখা করতে বলা হয়। ২৩ সেপ্টেম্বর তাকে জানানো হয় যে, "শাসনের বিরুদ্ধে প্রচার কার্যক্রম “ কারণে তাকে গ্রেপ্তার করা হয়েছে। আর এটা হলো (ক) তিনি নারীবাদী স্কুল ওয়েবসাইটে শাসকদের বিরুদ্ধে লিখেছেন এবং তা প্রকাশ করেছেন।  (খ)  ২০০৯ সালের পর অবৈধ সমাবেশে অংশগ্রহণ করেছেন"। তার অভিযোগ সম্পর্কে অবহিত হওয়ার পর, আহমদী নিজেকে রক্ষা করেন এবং তাকে একজন হেফাজতের কাছে ছেড়ে দেওয়া হয়। তার বিচারের তারিখ পর্যন্ত তাকে মুক্তি দেওয়া হয়েছিল। ইসলামী বিপ্লবী আদালতের শাখা ২৬ এ ১১ মার্চ ২০১২ তারিখে আহমদীর বিচার অনুষ্ঠিত হয়। ২০১২ সালের ৯ জুন তারিখে তাকে এক বছরের স্থগিত কারাদণ্ড এবং পাঁচ বছরের বিচারের সাজা দেওয়া হয়। নওশীন আহমদ খোরাসানী বলেন, “আমি মনে করি বিশ্বজুড়ে মানুষ যদি তাদের সরকারের অভ্যন্তরীণ ও বৈদেশিক নীতির গণতান্ত্রিকীকরণে সহায়তা করতে সক্ষম হয় তবে তারা অনিবার্যভাবে বিশ্বের অন্যান্য সকলকে সাহায্য করবে। আমরা যদি বিশ্বজুড়ে নারীরা আমাদের সরকারকে শান্তিপূর্ণ সংলাপ ও আলোচনার মাধ্যমে বিভিন্ন দেশের মধ্যে উত্তেজনা এবং দ্বন্দ্ব সমাধান করতে রাজি করতে পারি, আমি নিশ্চিত যে আমরা শুধু নিজেদেরকেই নয় অন্যান্য দেশের মহিলাদেরও সাহায্য করব।”
প্রহর
প্রহর হল সময়ের পুরোনো দেশী একক। দিন ও রাতে চার প্রহর করে মোট অষ্টপ্রহর হিসেব করা হতো। অষ্টপ্রহর বলতে একদিন(২৪ঘণ্টা) বুঝায়। অতএব, তিন ঘণ্টায় এক প্রহর হয়।
প্রহর পদ্ধতিতে দিনের গণনা সকাল ছয়টায় (৬ ঘটিকায়) আরম্ভ হতো, আর রাত সন্ধ্যা ছ’টায়। অতএব প্রথম প্রহর মানে ৬টা থেকে ৯টা, দ্বিতীয় প্রহর মানে ৯টা থেকে ১২টা, তৃতীয় প্রহর মানে ১২টা থেকে ৩টে আর চতুর্থ প্রহর মানে ৩টে থেকে ৬টা হিসেব করা হয়।
রাতের চারটি প্রহর নিয়ে কখন কে জাগে সে সম্বন্ধে প্রচলিত কথা:
"প্রথম প্রহরে সবাই জাগে, দ্বিতীয় প্রহরে ভোগী।
তৃতীয় প্রহরে তস্কর জাগে চতুর্থ প্রহরে যোগী।" প্রহর শেষ হলে সেই প্রহর হল ঘোষণা করা হত বা ঘণ্টা বাজত। অর্থাৎ দিনের দ্বিপ্রহর হয় বেলা ১২টায় (দুপুর ২টায় নয়), যখন সূর্য মধ্যগগনে। দুপুর (উর্দু: দুপ্রহর, হিন্দি: দোপাহর) শব্দটি দ্বিপ্রহর থেকে এসেছে। রবীন্দ্রনাথের শিশু পর্যায়ের প্রশ্ন কবিতার শেষে খোকা যে পশ্ন মাকে করে: "রাতের বেলা দুপুর হলে পরে দুপুর বেলা রাত হবেনা কেন?" এর উত্তরও লুকিয়ে আছে "দুপুর" শব্দের দ্ব্যর্থে। "রাতদুপুর" অর্থাৎ "রাত্রি দ্বিপ্রহর" বা রাত ১২টা। কিন্তু "দুপুরবেলা" মানে "অপরাহ্ন কাল"। সঙ্কীর্ণ অর্থ ছিল "দিবা দ্বিপ্রহর", কিন্ত প্রচলিত বর্তমান অর্থ 'অপর অহ্ন': অহ্নকে দ্বিপ্রহর (মধ্যদিন) দ্বারা কৃত দুটি ভাগের দ্বিতীয়টি।
প্রহরী অর্থাৎ যে শুধু পাহারাই (প্রহরা) দেয় না, প্রহর ঘোষণাও করে। প্রহরের পুর্বে আট যোগ করে গঠিত বাগধারা হল আটপ্রহর যার অর্থ দিন রাত।
নাগপুর
নাগপুর (नागपूर) হল ভারতের মহারাষ্ট্র রাজ্যের নাগপুর জেলার একটি শহর ও পৌর কর্পোরেশনাধীন এলাকা।
ইতিহাস
স্বাধীনতা পূর্ববর্তী নাগপুর প্রভিন্স ই মহারাষ্ট্রের নাগপুর বিভাগে পরিণত হয়।
ভৌগোলিক উপাত্ত
থাম্ব|প্রধান শহর ও নদী সহ নাগপুর জেলার মানচিত্র শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাগপুর শহরের জনসংখ্যা হল ২,০৫১,৩২০ জন। এর মধ্যে পুরুষ ৫২% এবং নারী ৪৮%।